提阿非羅呢個名嘅意思係「上帝所愛嘅人」，喺使徒時代嘅一啲作家都會將佢嘅作品獻畀社會上有名望嘅人，令到使作品容易流傳，所以呢兩卷書可能亦係路加專誠獻畀提阿非羅大人嘅，路加第一次稱呼佢做大人，表示佢係一個高級卓越嘅羅馬軍官，好可能係路加喺腓立比或安提阿引導歸主嘅一個人，藉住所寫嘅福音書，令佢知道更多關於耶穌嘅事，到佢信主之後，路加寫使徒行傳嘅時候，就冇再稱呼佢做大人，覺得佢已經成為咗一位愛主嘅信徒，喺佢嘅地位已經係主內嘅弟兄，呢兩卷書嘅抄版所有費用，可能係佢出錢贊助嘅，幫助當時每間教會都可以各有一本。